ΓΡΑΠΤΗ ΕΡΩΤΗΣΗ E-1850/00

υποβολή: Elizabeth Lynne (ELDR) προς την Επιτροπή

(9 Ιουνίου 2000)

Θέμα: Φουά-γκρά πάπιας και χήνας

Στην έκθεση της Επιστημονικής Επιτροπής για την Υγεία και την Ορθή Μεταχείριση των Ζώων του 1998 σχετικά με την παραγωγή φουά-γκρά πάπιας και χήνας, συμπεραίνεται ότι η πρακτική της αναγκαστικής πάχυνσης αποβαίνει εις βάρος τηςγείας του ζώου. Επισημαίνεται, επίσης, ότιπάρχουν στην αγορά εναλλακτικά προϊόντα που προέρχονται από το συκώτι ζώων που δενπόκεινται σε αναγκαστική πάχυνση. Σύμφωνα με τους κοινοτικούς κανονισμούς για τη εμπορικοποίηση του κρέατος των πουλερικών, μπορούν τα προϊόντα αυτά να πωλούνται ως φουά-γκρά; Υπάρχουν κάποια μέτρα για την προοδευτική εξάλειψη του φαινομένου της ανγκαστικής πάχυνσης των πουλερικών;

Απάντηση του κ. Byrne εξ ονόματος της Επιτροπής

(25 Ιουλίου 2000)

Τον Ιούνιο του 1999, στο πλαίσιο της Ευρωπαϊκής Σύμβασης για την προστασία των ζώων εκτροφής, εγκρίθηκαν δύο συστάσεις για την προστασία της χήνας και της πάπιας που εκτρέφονται για την παραγωγή φουά γκρα. Η Επιτροπή και τα κράτη μέλη συμμετείχαν ενεργά στη διαδικασία σύνταξης και έγκρισης αυτών των συστάσεων. Τα κράτη μέλη, που αποτελούν όλα συμβαλλόμενα μέρη της σύμβασης, θα πρέπει να δώσουν συνέχεια στις συστάσεις. Η έκθεση στην οποία αναφέρεται το Αξιότιμο Μέλος του Κοινοβουλίου χρησίμευσε ως αναφορά στην τελική διαμόρφωση των συστάσεων.

Οι συστάσεις αναγνωρίζουν την ανάγκη να εκτρέφονται τα πτηνά κατά ομάδες και να απαγορεύεται η χρησιμοποίηση μικρών ατομικών κλουβιών τα οποία χρησιμοποιούνται σήμερα. Η σύσταση αναφέρει ότι αυτή η απαγόρευση θα πρέπει να αρχίσει να ισχύει στις 31 Δεκεμβρίου 2004 για τις νέες εγκαταστάσεις ή τις εγκαταστάσεις αντικατάστασης, και το αργότερο στις 31 Δεκεμβρίου 2010 για όλες τις εγκαταστάσεις.

Οι συστάσεις καλούν επίσης να γίνουν περαιτέρω έρευνες για να αναπτυχθούν εναλλακτικές τεχνικές που δεν θα απαιτούν το δια της βίας τάισμα των πτηνών για την παραγωγή φουά γκρα. Συμφωνήθηκε ότι μέχρις ότου καταστούν διαθέσιμα νέα επιστημονικά στοιχεία για τις εναλλακτικές μεθόδους και τα αποτελέσματά τους στην ευζωία των ζώων, η παραγωγή φουά γκρα θα πρέπει να ασκείται μόνον εκεί όπου αποτελεί τρέχουσα δραστηριότητα και, τότε, μόνον σύμφωνα με τις ρυθμίσεις που καθορίζονται στην εθνική νομοθεσία.

Στην Κοινότητα, η οδηγία 98/58/ΕΚ του Συμβουλίου της 20ης Ιουλίου 1998(1), αναφέρει τις βασικές αρχές για την προστασία όλων των εκτρεφόμενων ειδών ζώων, και καθορίζει τις απαιτήσεις για την ευζωία τους που πρέπει να γίνονται σεβαστές για την προστασία των ζώων στους διάφορους τύπους παραγωγής, περιλαμβανομένης και της παραγωγής φουά γκρα. Η οδηγία καθιστά επίσης τον ιδιοκτήτη ή τον εκτροφέα των ζώωνπεύθυνο για την ευζωία τους, η οποία πρέπει να είναι σύμφωνη με τις προβλεπόμενες ελάχιστες απαιτήσεις.

Η οδηγία παρέχει επίσης τη νομική βάση για προτάσεις κοινοτικών μέτρων σε σχέση με τη σύμβαση ή με συστάσεις που γίνονται στο πλαίσιό της, αν αυτό αποδεικνύεται αναγκαίο για την ομοιόμορφο εφαρμογή της εντός της Κοινότητας. Εφόσον αυτό είναι αναγκαίο, σύμφωνα με τις διατάξεις του άρθρου 5 της οδηγίας 98/58/ΕΚ του Συμβουλίου, η Επιτροπή θαποβάλει στο Συμβούλιο και άλλες κατάλληλες προτάσεις για την ομοιόμορφη εφαρμογή των προαναφερθεισών συστάσεων.

Το δια της βίας τάισμα δεν αποτελεί προϋπόθεση για την ταξινόμηση των συκωτιών ως φουά γκρα. Ο κανονισμός (ΕΟΚ) αριθ.1538/91 της Επιτροπής, της 5ης Ιουνίου 1991, για τον καθορισμό λεπτομερών κανόνων ενόψει της εφαρμογής του κανονισμού(ΕΟΚ) αριθ. 1606/90 του Συμβουλίου σχετικά με ορισμένους κανόνες εμπορίας για το κρέας πουλερικών(2) προβλέπει ότι τα φουά γκρα είναι συκώτια που προέρχονται από χήνες ή από πάπιες ορισμένων ειδών οι οποίες έχουν τραφεί με τρόπο ώστε να παρουσιάζουν ηπατική λιπώδη κυτταρικήπερτροφία. Τα συκώτια πρέπει να έχουν ομοιόμορφο χρώμα και βάρος τουλάχιστον 300 γραμ. στην περίπτωση της πάπιας και 400 γραμ. στην περίπτωση της χήνας.

(1) ΕΕ L 221 της 8.8.1998.

(2) ΕΕ L 143 της 7.6.1991.